صغیر تبسم

صغیر تبسم (جم 1981) اک پاکستانی پنجابی شاعر اے۔ اوہناں نوں پنجاب (پاکستان) دے اک سرکاری ادارے پنجاب انسٹی ٹیوٹ آف لینگوئج آرٹ اینڈ کلچر (پیلاک) ولوں کئی ایوارڈز، دتے جا چکے ہن۔ اوہناں نوں کئی ہور ادبی انعام وی مل چکے نیں۔  اوہ اپنی مشہور پنجابی نظم " اردو بولن والیےکُڑیئے " دے لئی جانے جاندے ني‏‏‏‏ں۔

تعلیمی تے ادبی پس منظر
صغیر تبسم نے تعلیم بہاولنگر تے ملتان وچ حاصل کیتی۔ اوہ پنجابی ادب نال نہ صرف بطور شاعر، بلکہ بطور محقق وی وابستہ نیں۔ اوہناں نے کئی ادبی سیمیناراں، کانفرنسز تے مشاعراں وچ پنجابی زبان دی نمائندگی کیتی۔
اسلوب
اوہناں دا اسلوب سادہ، پر فکری طور تے گہرا اے۔ اوہناں دی شاعری وچ پنجابی دی روزمرہ بولی تے جدید استعارے دا حسین امتزاج نظر آندا اے۔ اوہ دیہاتی تے شہری زندگی دے تضادات، محبت، انسان دوستی، تے درد مندی دے موضوعات نوں اپنی شاعری دا مرکز بناؤندے نیں۔

شاعری
اونہاں نے اپنی شاعری وچ سماجی، ثقافتی تے انسانی موضوعات نوں جدید فکری انداز وچ پیش کیتا اے۔ اوہ جنوبی پنجاب دے علاقے بہاولنگر نال تعلق رکھدے نیں تے جدید پنجابی شاعری دے اہم نمائندہ شاعر سمجھے جاندے ہن۔ اوہدی شاعری وچ محبت، درد، تے معاشرتی ناہمواریاں دا عکس صاف نظر آندا اے۔صغیر دی پنجابی شاعری  پاکستان تے بھارتی پنجاب وچ اکو جہی مشہور اے۔

مشہور نظماں
 گل سُن نی مائے میریے 
 اک ہور دسمبر لنگھ گیا
 ہور محبت نہیں کرنی
 اوس کیفے دے پچھلے پاسے
 جے اوہ کدھرے مل جاوے تے
 دکھاں دے گل ٹلیاں بنھو
 گل سُن وے دل دیا جانیا
 اساں انج نہیں لکھدے دکھاں نوں
 شروع اوس دے نام توں

اوہناں دی سبھ توں مشہور نظم تھلے دتی گئی اے۔

اُردو بولن والیے کُڑیے
اونہاں دی اک مشہور لمی نظم اُردو بولن والیے کُڑیے نوں، جہڑی مکمل کتاب وی اے، مختلف گلوکاراں نے گایا اے۔ صابر ورک نے ایس نظم تے مشتمل پوری 136 صفحیاں دی کتاب گائی اے۔ ایتھے ایہدے کجھ افتتاحی بند نیں۔
؎اُردو بولن والیے کُڑیےتُوں کیہ جانیںوارث شاہ دی ہیر کہانیبُلھےشاہ دے پَیر دے گھنگروشاہ حسین دی سُچل کافیآدم زاد دی پہلی معافیاُردو بولن والیے کُڑیےتُوں کیہ جانیںچلدے کُھوہ دیاں وگدیاں ٹِنڈاںکھیتاں وچ کھلوتے بنّےاَوس فجر دیبانگ ڈِگر دیاُردو بولن والیے کُڑیےتُوں کیہ جانیںبَگی اکھ دا کالا سُرمہصندل بانہہ وچ نچدا کنگننک دی نتھلیسُر وچ وجدی پیار دی ونجھلیاُردو بولن والیے کُڑیےتُوں کیہ جانیںفجراں دے وچ رِڑکی لسّیلسّی دے وچ تَردا مکھنشِکر دوپہرے بھخدی روٹیامب دی پھاڑیوچ تندور دے بُھنیا بینگنگُڑ گُڑ کردا شام دا حُقہویہڑے دے وچ گِڑدا نلکاہجر وچھوڑے کَتدا چرخااُردو بولن والیے کُڑیےتُوں کیہ جانیں


 غزل 
جدید غزل وچ وی انہاں دا اک منفرد انداز ا‏‏ے۔
؎آندی ہے پر تیرے آن توں بعد نہیںایہ نہ سمجھیں مینوں تیری یاد نہیںتینوں ویکھ کے جس دے ہوش سلامت رہنہو سکدا ہے کُجھ وی، آدم زاد نہیںکِتھوں سِکھیا ٹھیک نشانہ لان دا ولایہ نہ آکھیں میرا کوئی استاد نہیںمیں اکلاپے شہر دا واسی ازلاں توںمیرا کوئی پرچھاواں کوئی ہمزاد نہیںکہڑا تیری اکھ دے وار توں بچیا ہےکہڑا تیرے عشق دے وچ برباد نہیںمیں شاعر ہاں شاعر نویں زمانے دامیں رانجھا میں مجنوں میں فرہاد نہیںتوں تے میرے خواب ای وڈھ کے سٹ دتےمیں سنیا سی حاکم ایں، جلاد نہیںتیرے چھڈ کے جان توں بعد قیامت اےتیرے باجھوں اک وی شہر آباد نہیںجتھے چاہوے ، جد وی چاہوے مار دَوےویلے اگے ساڈی کوئی فریاد نہیں
 ===چند معروف غزلاں===
 روہی وچ کھلوتے رُکھ نوں وڈھن دا
 بیٹھ زرا میں اکھ دی باری بھیڑ دیاں
 یا توں سانوں جانوں چک لے
 جہڑی لکھی رات کہانی کتھے وے

صغیر تبسم دیاں چَپھیاں ہویاں کتاباں درج ذیل نيں۔

 پاکستان توں چھاپیاں گئیاں 

 قیدی سُفنے (سانجھ پبلی کیشنز، لاہور 2010ء)https://folkpunjab.org/bibliography/authors/saghir-tabassum/https://www.sbs.com.au/language/punjabi/pa/podcast-episode/sahit-and-kala-qaidi-sufnay-by-sagheer-tabsum-kitab-padchol/8v0dz0esx
 جیوندیاں مردیاں آساںhttps://www.humsub.com.pk/498719/dr-shahid-m-shahid-77/
 اساں چُپ نہیں وٹنی دھرتی تےhttps://www.dawn.com/news/1663432
 اک خیال سمندروں ڈونگھا
 اردو بولن والیے کُڑیے

 ہندوستان توں چھاپیاں گئیاں 

 کُونجاں وچھڑن والیاں نیں
 واہگیوں آر پار
 ہور محبت نہیں کرنی
 اردو بولن والیے کُڑیے
 کُوک سرحدوں پار دی

 انعامات تے ایوارڈز 
اوہناں نوں پنجاب انسٹیٹیوٹ آف لینگویج آرٹ اینڈ کلچر (پیلاک) ولوں کئی انعام وی ملے۔ ایس توں علاوہ اوہناں نوں مشہور تریخی انعام وی مل چکے نیں۔

 مسعود کھدر پوش اوارڈ
 پرائیڈ آف پنجاب اوارڈ
 وارث شاہ انٹرنیشنل اوارڈ
 بابا فرید ادبی اوارڈ
اتے کئی ہور ساہتک انعام دتے جا چکے ہن۔

 حوالہ جات 

گٹھ:پنجابی لوک
گٹھ:پنجابی لکھاری
گٹھ:پنجابی شاعر
گٹھ:1981 دے جم